પ્રથમ બનાવની પોલીસ પાસેથી પ્રાપ્ત થતી માહિતી અનુસાર વસો તાલુકાના પીજ ગામમાં વણકરવાસમાં રહેતી રોશનીબેન પિંકલકુમાર વાઘેલા ઉ. વ. ૨૨ અને વસોમાં રહેતી તેની બહેનપણી ક્રિશ્નાબેન વિનોદભાઈ પારેખ ગતરોજ મેસ્ટ્રો લઈને આણંદ શહેરમાં મંગળપુરામાં લગ્નપ્રસંગ હોઈ તેઓ વલેટવા થઈ વડતાલ બાકરોલ થઈ આણંદ તરફ આવ્યા હતા અને આણંદ શહેરમાં ઈન્દીરાસ્ટેચ્યુ પાસે એક શોપમાં ગીફ્ટ પેક કરાવવા મેસ્ટ્રો સામેની સાઈડે ઉભું રાખ્યું હતું અને ગીફ્ટ પેક કરાવવા માટે રોડક્રોસ કરી રહ્યા હતા ત્યારે બેફામ ઝડપે આવી રહેલા કોઈ અજાણ્યા વાહનના ચાલકે રોશનીબેન અને ક્રિશ્નાને ટક્કર મારી દેતા સર્જાયેલા અકસ્માતમાં બંન્ને ઉછળીને રોડ ઉપર પટકાતા ઈજાઓ પહોંચી હતી.